Naziv obveznika: Gradska knjižnica Beli Manastir

Broj RKP-a: 35263

Sjedište obveznika: Beli Manastir

Matični broj: 01584618

Adresa sjedišta obveznika: Kralja Tomislava 2

OIB: 10422409778

Razina: 21

Razdjel: Nema

Šifra djelatnosti: 9101 Djelatnosti knjižnica i arhiva

Šifra grada: 13 – Županija Osječko – Baranjska, grad Beli Manastir

BILJEŠKE UZ FINANCIJSKE IZVJEŠTAJE ZA RAZDOBLJE OD 1.1. - 31.12.2023.g.

*IZVJEŠTAJ O PRIHODIMA I RASHODIMA, PRIMICIMA I IZDACIMA ( Obrazac PR-RAS)*

U odnosu na isto razdoblje prethodne godine ukupni prihodi su se povećali za 9,3 %. Neke od značajnih promjena u visini prihoda kad se gleda 2023. godina u odnosu na 2022. godinu su:

* Pomoći od inozemnih vlada (631) za 2023.g. nisu realizirane putem natječaja za programe na koje je Gradska knjižnica Beli Manastir aplicirala.
* Pomoći proračunskim korisnicima iz proračuna koji im nije nadležan (636) povećale su se za 22,6 %. Razlog tome su dijelom sredstva koja Ministarstvo kulture i medija od 2023.g. odobrava knjižnicama za tzv. „otkup knjiga,“ a dosad su se direktno slale knjige kao donacija (stoga je i drugačiji način evidentiranja). Drugi razlog su odobrena veća sredstva na natječajima Ministarstva kulture i medija te Osječko – baranjske županije, kako za tekuće, tako i za kapitalne pomoći (nabava knjižničnih polica).
* Prihodi po posebnim propisima (652) smanjili su se za 18,6 %, a razlog tome su veći broj podijeljenih besplatnih članstava knjižnice tijekom Mjeseca hrvatske knjige.
* U 2023.g. ostvarene donacije (663) iznose 53,5 % od onih ostvarenih u 2022.g. Razlozi tome smanjeni iznosi donacija knjiga u 2023.g. te već spomenut drugačiji način nabave iz tzv. otkupa knjiga.
* Prihodi iz nadležnog proračuna (671) su se povećali u odnosu na 2022.g. za 8,6 %. Navedeno povećanje se najvećim dijelom odnosi na kupovinu knjižničnih polica.

Kad su u pitanju ukupni rashodi, oni su se u odnosu na isto razdoblje prethodne godine povećali za 9,5 %. Neke od značajnih promjena u visini rashoda su:

* Ostali rashodi za zaposlene (312) su u 2023.g. povećani za 33,6 %. Razlika se odnosi na povećanje neoporezivih naknada za zaposlene u 2023.g. (Božićnica, regres, paušalna naknada za prehranu).
* Naknade troškova zaposlenima (321) su se smanjili za 17,9 % iz razloga smanjenog broja službenih putovanja te ukidanja naknada zaposlenicima za mjesni prijevoz.
* Rashodi za materijal i energiju (322) su se smanjili za 20,2 %. Smanjenje se dijelom odnosi na održavanje festivala u 2022.g. koje je iziskivalo povećane troškove uredskog materijala i ostalih materijalnih rashoda, a dijelom na to što je knjižnica radila u skraćenom radnom vremenu u zimskom periodu, prema naputku osnivača, a u svrhu mjera štednje.
* Ostali nespomenuti rashodi poslovanja (329) smanjeni su za 48,9 %. Razlog tome je organizacija festivala za djecu u 2022.g. i reprezentacija za izvođače i posjetitelje tijekom dva dana trajanja festivala te nabavka potrebnih materijala i ukrasa za radionice.
* Ostali financijski rashodi (343) smanjeni su za 26,3 %. Razlog je povećani broj transakcija u 2022.g. kojima su se pokrivali rashodi festivala.
* Rashodi za nabavu postrojenja i opreme (422) povećani su za 297 % u odnosu na prethodnu godinu. Razlog tome je opremanje izdvojenog spremišta za knjige za koji su kupljene knjižnične police kako bi knjige bile primjereno odložene, ali i dostupne za korisnike.
* Rashodi za nabavu knjiga (424) povećani su u 2023.g. za 7,2 % u odnosu na prethodnu godinu. Razlog tome su odobrena sredstva za nabavu knjiga od strane Osječko – baranjske županije, koja u 2022.g. nisu ostvarena.

*BILANCA ( Obrazac BILANCA)*

Imovina je u odnosu na prethodnu godinu povećana za 4,3 %. Povećanje se odnosi na redovitu godišnju nabavu knjiga te kupovinu polica za izdvojeno spremište za knjige. Vlastiti izvori su, također, povećani za 4,3 %.

Propisane obvezne bilješke uz bilancu (popis ugovornih odnosa kao što su dana kreditna pisma, hipoteke i sl. te popis sudskih sporova u tijeku) se ne prikazuju u tablici s obzirom da ih niti nema.

*IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ( Obrazac P-VRIO)*

Neproizvedena dugotrajna imovina bilježi povećanje obujma za 1.173,35 eura (darovana knjižna građa nadležnog ministarstva) i smanjenje vrijednosti za 191,23 eura (otpis dotrajale knjižne građe). Financijska imovina bilježi smanjenje obujma za 5.488,00 eura (dodijeljena besplatna godišnja članstva za korisnike knjižnice).

*IZVJEŠTAJ O OBVEZAMA ( Obrazac OBVEZE)*

Sve obveze evidentirane s 31.12.2023.g. podmirene su u siječnju 2024.g.

Beli Manastir, 29.1.2024.g.

 Odgovorna osoba:

 dr.sc. Marija Kretić Nađ